b'\n_START_ARTICLE_\nArthur Brooke\n_START_PARAGRAPH_\nArthur Brooke (eller Arthur Broke) (d\xc3\xb8d c.1563) var en engelsk poet. Det eneste v\xc3\xa6rk som er kendt fra hans h\xc3\xa5nd er The Tragicall History of Romeus and Juliet (1562), som regnes som William Shakespeares hovedinspirationskilde til stykket Romeo og Julie. Selv om Brookes digt udgiver sig for at v\xc3\xa6re en overs\xc3\xa6ttelse fra italiensk efter en fort\xc3\xa6lling af Matteo Bandello, er det i realiteten en friere genfort\xc3\xa6lling._NEWLINE_En prosaversion af Romeo and Juliet blev i 1567 udgivet i samlingen The Palace of Pleasure, redigeret af statstjenestemanden William Painter. Painter udgav to bind med lignende genfort\xc3\xa6llinger af italienske noveller under samme titel, \xc3\xa9n i 1566 og \xc3\xa9n i 1567. Painters version regnes s\xc3\xa6dvanligvis som svagere end Brookes._NEWLINE_Man ved lidet andet om Arthur Brookes liv end at han omkom ved et forlis under en rejse til Newhaven, East Sussex i 1563 eller tidligere. Nogen \xc3\xa5r senere, i 1567, udgav den engelske poet og adelsmand George Turberville en samling digte kaldt Epitaphs, Epigrams, Songs and Sonnets. Her findes blandt andet An Epitaph on the Death of Master Arthur Brooke Drownde in Passing to New Haven.'